Det har vakt opsigt over hele verden og har allerede vundet flere internationale spilpriser.

Og nu kan spillet tilføje endnu flere priser til sit cv.

Spillet i rampelyset er det danske 'Forgotton Anne', der netop har vundet prisen som årets bedste danske spil ved Spilprisen 2019, der blev afholdt tirsdag aften i Bremen Teater i København.

Spilprisen hylder hvert år den danske computerspilsbranche, og 'Forgotton Anne' snuppede hele tre priser ved tirsdagens festlige uddeling.

Udover at løbe med hovedprisen, årets bedste spil, kunne udviklerne bag 'Forgotton Anne' også snuppe bedste debut- og bedste visuelle udtryk-statuetterne med sig hjem.

Og da det stod klart for holdet bag spillet, at aftenen bød på mere end én pris, var meldingen fra scenen klar: